To Die Alone by Jackie R. Kays (Paperback) - Lulu
by Jackie R Kays (Standard Copyright License)
Security Police Vietnam... By Jackie R. Kays eBook: Laings Lodge | Resensies
Laings Lodge: Hooffoto's
4.6 uit 5van 31 resensies vir Laings Lodge
Oorgebly vir 'n troue in die area. Min tyd in Laingsburg spandeer, maar die lodge was heerlik
Heerlik gebly. Baie skoon en netjies, en die kamers word baie goed onderhou. Die foto's is baie beskeie vir hoe goed Laingsburg Lodge eintlik is.
Beslis 'n uitstekende rusplek halfpad Kaap toe. Sal beslis weer daar tuisgaan.
Laings Lodge's terugvoer
Baie dankie Michelle!!
Niclas S - Des 2019
Daar is nie veel meer wat jy kan verwag van 'n 3-ster-hotel op 'n klein dorpie. In terme van jou ander opsies is Laings Lodge een van die beste. My enigste bekommernis was veiligheid met die kamer hek en deur die enigste beskerming tussen jou en 'n ooploopstraat. Verder was die kliëntediens baie goed en die ontbyt billik. As ek weer moet oornag bly sal ek definitief Laings Lodge weer gebruik
Goeie dag Niclas,
Ek verstaan u bekommernis omtrent veiligheid - ons wil darem ook nou nie ons gaste in 'n tronk toesluit nie, maar nogsteeds he hulle moet die rustigheid van die platteland kan geniet. As die veiligheidshek gesluit bly en geen versoekings geskep word nie glo en vertrou ek dat u redelik veilig sal wees op ons perseel. Alhoewel enige iets kan gebeur maak nie saak hoe veilig mens dit probeer maak nie. Baie dankie vir die ander komplimente!
Yolanda B - Des 2019
Ons het baie lekker oorgeslaap op pad Weskus toe, die eenheid was silwerskoon en baie veilig.
Laingsburg Lode was pragtig, netjies en baie gerieflik ingerig. Die personeel was baie vriendelik en behulpsaam. Dit was ongelukkig beurtkrag terwyl ons daar was, so 'n kragopwekker sou handig gewees het, maar dit het nie regtig gepla nie, en daar was 'n flitsliggie in die kamer beskikbaar. Ons kar was agter 'n hek toegesluit, so dit was baie veilig. Ons het lekker gebly, en sal vir seker weer daar oorslaap op pad Weskus toe.
Baie dankie vir die mooi terugvoering. Ons probeer ons bes om ons gaste veilig en op hulle gemak te laat voel wanneer hulle by ons oornag. Veilig reis die vakansietyd en ons hoop om u weer te sien!
Stiaan H - Aug 2019
Het B&B bespreek toe kry ons selfsorg en vir dieselfde tarief. Teleurstellend.
Ek is baie jammer om te verneem dat dit wat u bespreek het nie was wat u gekry het nie. Die bespreking soos ek dit ontvang het was vir 'n "Self-catering Single Room - 2 Adults". Die tarief wat u betaal het was ook ons tarief vir selfsorg en nie die tarief vir bed & ontbyt nie. U kon enige tyd dit met ontvangs opgeneem het en dan kon u die bespreking verander het dat u ontbyt kon eet en ek kon op daardie stadium navraag gedoen het oor hoekom die bespreking soos u gemaak het dan nou anders was as die een wat ek ontvang het. Ek is baie jammer dat ons u teleurgestel het.
Marié G - Mei 2019
Laings Lodge is 'n baie netjiese en gerieflike tuiste, ons het al die geriewe gekry wat ons benodig het om te oornag, dankie Laings Lodge, julle het 'n uitmuntende fasiliteit vir reisigers.
Baie dankie vir die komplimente! Ons voel tevrede as ons weet ons gaste het hulle verblyf geniet. Hoop ons sien weer eendag.
Gerieflik vir een nag se oorbly.
Kelly-ann P - Feb 2019
Dit was okay, nie wat ons verwag het nie.
Die naweek het goed begin, die plekkie waarin ons gebly het was lieflik, maar daar was net een donker wolkie. Ons het heeldag sonder water gesit en moes uit ons eie navraag doen in verband met die probleem. Ons is in kennis gestel dat die water deur die munisipaliteit afgesit was vir 'n tydperk en die bestuur kon ons nie inlig wanneer dit weer sou aangaan nie. Dit was 'n ongemaklike situasie omdat ons van die pad af gekom het en kinders het wat moes bad. Wat my omgekrap het was nie die feit dat daar nie water was nie, maar dat ons nie ingelig was daarvan nie en dat ons self moes gaan uitvind wat aangaan, ook omdat die bestuur 'n "never mind" houding in geneem het toe ons navraag doen daaroor. Ten spyte van die waterlose situasie het ons tog lekker gebly en die kinders het die swembad geniet.
Ek is baie jammer dat u voel ons personeel het 'n "never mind" houding ingeneem. Ons was self nie bewus dat die water af is nie, want ons het heel oggend ons gewone huishoudelike take verrig en daar was water. Dit was eers toe u kom navraag doen het dat ons uitgevind het die water is af. Die personnel was reeds almal huis toe, dit was net ontvangs en die kantoor wat hier was. Ongelukkig het ons geen kennis van ons munisipaliteit ontvang dat daar nie water gaan wees nie. U sou dalk opgelet het dat in die kamer is 'n kennisgewing van die beurtkrag. Dit het ons ontvang d.m.v. Eskom en so kan ons ons gaste voorberei as die krag dalk afgaan, maar as ons self nie enige kennisgewing oor die water ontvang nie, kan ons ongelukkig nie ons gaste voorberei nie al wil ons hoe graag. Ek is regtig jammer dat die situasie wat buite ons beheer was veroorsaak het dat u nie lekker by ons gebly het nie.
Laings Lodge was perfek vir 'n stil en veilige oornagstop. Die vriendelike personeel het uit hul pad gegaan om ons te akkommodeer.
Die kamer waarin u oornag het is van ons bestes, want hy kyk uit op die tuin, braai area en swembad, weg van die straat se lawaai. Ons voel gerus dat gaste se voertuie agter afstandbeheer hekke kan staan, want dit maak mens net nog rustiger om die omgewing te kan geniet. Kom maak gerus weer eendag 'n draai by ons.
Skoon, netjies, vriendelik en ruim verblyf. Silwerskoon swembad was 'n fees na lang dag se ry.
Baie dankie vir die terugvoering. Ons is bly u het u verblyf by ons geniet. Hoop ons sien gou weer.
Johann F - Jul 2018
Ek kan regtig sê dat ons met aankoms alreeds gemaklik gevoel het en is baie goed en vinnig gehelp. Die kamers is baie netjies en veral die selfsorg-eenheid vir 'n gesin is goed ingerig en 'n wenner. Baie dankie vir alles.
Ek is baie bly dat u rustig en gemaklik was by ons. Omdat ons so ver van alles af is is dit vir ons belangrik dat ons gaste die rustigheid en kalmte van die karoo moet geniet terwyl hulle by ons uitspan. Ons hoop om u weer te sien.
Oosie O - Mrt 2018
Baie goeie diens en 'n lekker oornag met goeie ontbyt!
Baie goed baie gemaklik en rustig!
Ons is baie bly dat u u verblyf by ons geniet het. Ons ontbyt bly maar 'n "staatmaker"
Ilza J - Mrt 2018
Uitstekende diens, veilig, pragtige kamers en heerlike ontbyt.
Dit was baie lekker om u te kon ontvang by die Lodge en dit is nog beter om te hoor dat u u verblyf by ons baie geniet het. Hoop ons sien u weer in die toekoms.
Hulle was so oulik om ons na 'n ander huis toe te skuif, aangesien daar 'n troue was en hulle bang was dat dit te veel gaan raas.
Gelukkig het ons fantastiese selfsorg eenhede loopafstand vanaf die Lodge net af in die straat en kon ons plan maak om te verseker ons gaste word nie verniet verontrief nie. Ons is bly dat die skuif darem die moeite werd was! Hoop om u weer te sien.
Marlynn M - Jan 2018
Sou hou van gemakstoel in kamer.
Arriveer 17:00, wou nie toe al lê en lees nie.
Ons het gemakstoele in die nuuste selfsorg kamers en van die ouer kamers. Ongelukkig kan ons nie in al die kamers gemakstoele sit nie, want almal is nie ruim genoeg dat daar nog vir 'n gemakstoel ook plek is nie. Daarom het ons lekker banke by die swembad of op die voorstoep of gaste kan ook van die eet area gebruik maak om te sit en lees of op 'n skootrekenaar te werk.
Baie netjiese kamers, vriendelike diens en fantastiese ontbyt.
Ek het die kamers bespreek vir my ouers op hulle pad terug vanaf die Weskus na die Karoo en hulle het die verblyf baie geniet.
Ons is baie trots op ons ontbyt. Dit gee net daardie ekstra bietjie "woema" om die pad deur die dorre Karoo te kan aanpak. Ons is baie bly u ouers het hulle verblyf ook geniet! Kom kuier gerus weer.
Peet J - Jan 2018
Ons het in die Anneks gebly. Skoon, rustig met vriendelike en goeie diens.
Skoon veilige verblyf met vriendelike diens. Kamers het lugversorging met kwaliteit beddens vir 'n goeie nag se rus. Ek het nagelaat om my hemde in te laai en die bestuurder van die gaste huis het uit haar pad gegaan om my te help om dit in Stellenbosch te kry. Sal aanbeveel vir reisigers wat Laingsburg aandoen.
Ané V - Des 2017
Rustig en veilig. Netjies.
Hier in die hartjie van die Karoo wil ons graag hê ons gaste moet kan skoene uitskop, agteroor sit en lekker ontspan. So ons probeer alles in ons vermoë om die kuier vir ons gaste so aangenaam as moontlik te maak! Sulke terugvoering is vir ons 'n aanduiding dat ons op die regte pad is. Baie dankie
Michael H - Okt 2017
Ons kamers was beskikbaar voor die gegewe inboektyd van 14:00. Kamers was na behore toegerus, pynlik netjies en skoon. Gerieflike parkering agter sekuriteitshekke. Ontbyt was uitstaande, veral die vars en gestoofde vrugte was heerlik.
Ons is baie bly dat u die verblyf by ons geniet het. Ek stem saam ons ontbyt is nogal 'n groot treffer. Baie dankie vir die goeie terugvoering!
Matt V - Okt 2017
Skoon netjies, alles wat mens benodig.
Baie vriendelike personeel, kamers goed toegerus, uitstekende ontbyt,kan Laings Lodge sterk aanbeveel.
Ons waardeer dit as gaste vir ons sê waar ons kan verbeter of verander, maar ek is baie bly vir al die goeie terugvoering wat u oor ons gee - dan weet ons ons is darem nog op die regte pad! DANKIE BAIE
Laings Lodge is gerieflik geleë en ons het dit maklik gekry. Laings Lodge is gerieflik naby aan die N1 geleë. Die kamer was netjies en skoon. Die ontbyt die oggend was heerlik. Sal volgende keer weer daar gaan slaap.
Baie dankie, ons sien uit na u volgende kuier!
Rachel K - Mrt 2017
Die beste plek om oor te slaap na 'n baie lang ry.
Dit is 'n groot kompliment - Baie dankie!
Jan H - Jan 2017
Na 'n lang reis was dit 'n lafenis om hier af te pak. Lugreëling en heerlike ontbyt was 'n bonus. Personeel hartlik en gasvry.
Ons is baie bly dat ons vir u 'n oase kon wees na 'n lang dag. Ons probeer om ons gaste so koel as moontlik te kan hou in hierdie karoo warmte. 'n Mens voel altyd sterk as jy die dag met 'n goeie ontbyt begin!
Roché O - Jan 2017
Mooi, skoon, netjies en gerieflik.
Sou ook wou sien dat hulle onderdak parkering vir gaste se voertuie daar stel.
Ons werk daaraan om darem op een of ander stadium skadu parkering te kan bied, daar is ongelukkig net 'n paar dinge wat in ag geneem moet word.
Lee-grant B - Des 2016
Baie vriendelik diens, baie aangename verblyf.
Ons is baie bly om te verneem dat u, u verblyf by ons geniet het. Hoop om u weer te sien.
Ria D - Nov 2016
Thomas M - Okt 2016
Chani V - Apr 2016
Rustig en stil area.
Ons het baie lekker geslaap en die volgende oggend die lekkerste ontbyt gehad en die vriendelikste mense wat daar werk.
Baie dankie - dit is altyd goed om te hoor as ons gaste gelukkig en tevrede was. Hoop ons sien u weer eendag.
Heerlik, skoon en lekker gebly!
Die personeel is besonders vriendelik en hulpvaardig, kamers is ruim en netjies en ontbyt was heerlik! Ons sal enige tyd weer daar inval. Het lekker gekuier!
Baie dankie. Dit is goed om te hoor julle het dit geniet. Ons sien uit om julle weer by ons te ontvang.
Unis B - Jan 2016
Heerlike ontbyt. Sal weer daar oornag.
Odehlia E - Des 2015
Die verblyf was netjies en skoon. Daar was 'n probleem met my pa se kamer, maar is deur hulle uitgesorteer en ons is terugbetaal. Wat sleg was is dat ons juis die spesifieke lodge gekies het oor daar op die webtuiste 'n swembad en restaurant geadverteer was maar ons kon nie een van die twee geniet nie! Ons moes by die vulstasie Steers koop wat vir ons uiters teleurstellend was!
Goeie dag Odehlia,
Ons wil opreg om verskoning vra dat julle teleurgesteld is, ons verstaan ten volle. Ongelukkig was dit 'n situasie buite ons beheer. Die swembad is net by die lodge en julle was by die Annex ingeboek, maar ons Annex-gaste kan enige tyd die swembad gebruik. Ons het ongelukkig nie 'n restaurant nie, die Steers Diner behoort aan dieselfde eienaar as die lodge, daarom verwys ons gaste daarheen. Ons hoop julle sal weer eendag by ons wil oorbly, ons sal graag ons Karoo-gasvryheid aan julle wil openbaar.
Laings Lodge - bestuur
Adres: 22 Swartberg Straat, Laingsburg, 6900, Wes-Kaap
https://travelground.imgix.net/AAEAAQAAAAAAAAAAAAAAJGM3NTcwNDA0LWIzNmMtNDVkOC05ODEwLTMxODc4OTM3YjU4YQ?w=1440&h=960&fit=crop&auto=format Vanaf R1 020 per nag (vir 2 persone) 31 5 1 5 22 Swartberg Street Laingsburg 6900 Wes-Kaap 086 999 0018 14:00-23:00 10:00 -33.195348063373 20.858260095119